Diari Oficial de la Generalitat Valenciana


Sumari del DOGV 6520, del 13-05-2011 (2011/5173)

Convocatòria per a la provisió en propietat de dos places d'arquitecte.
-----------------------------------------------------------------------

### Dades del document

Número de DOGV
:   6520

Data del DOGV
:   13-05-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/5173


Data del document
:   29-03-2011

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * concurs administratiu

Convocatòria per a la provisió en propietat de dos places d'arquitecte.  
 [2011/5173]  
De conformitat amb l'Acord de la Junta de Govern Local de l'Ajuntament de Gandia, en sessió celebrada el dia 20 de desembre de 2010, sobre aprovació de les bases per a la selecció de dos arquitectes (oferta 2007), per Resolució de l'Alcaldia de 20 de desembre de 2010, s'ha resolt procedir a la convocatòria del procés selectiu per a la selecció de dos arquitectes. Així mateix, es resol publicar la convocatòria i les esmentades bases en el Butlletí Oficial de la Província i en el Diari Oficial de la Comunitat Valenciana i un extracte de la convocatòria en el Butlletí Oficial de l'Estat.  
El termini de presentació de sol·licituds és de 20 dies naturals, comptats des de l'endemà de la publicació de l'extracte d'aquesta convocatòria en el Butlletí Oficial de l'Estat.  
  
Bases per a la provisió en propietat de dos places d'arquitecte vacants en la plantilla de funcionaris de carrera de l'Ajuntament de Gandia.  
  
Primera. Objecte de la convocatòria  
L'objecte d'aquesta convocatòria és la selecció de personal per a cobrir, en propietat, dos places d'arquitecte vacants en la plantilla de funcionaris de carrera de l'Ajuntament de Gandia. El sistema selectiu serà el concurs oposició lliure.  
Aquestes places estan enquadrades en l'escala d'administració especial, subescala tècnica, classe superior, subgrup A1, dotades amb el sou corresponent als funcionaris d'aquest subgrup, pagues extraordinàries, triennis i la resta d'emoluments que corresponen a aquesta subescala, d'acord amb la legislació vigent. Actualment les places estan provisionalment ocupades per funcionaris interins.  
L'horari que hauran de realitzar els aspirants seleccionats serà el legalment establit per a aquest Ajuntament, i s'ajustaran a les necessitats del servei.  
  
Segona. Normativa aplicable  
El procés selectiu s'ajustarà al que disposen aquestes bases, i en el que no disposen aquestes, a la Llei 7/2007, de 12 d'abril, la Llei 30/1984, de 2 d'agost, la Llei 7/1985, de 2 d'abril, el Reial Decret Legislatiu 781/1986, de 18 d'abril, la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, el Decret 33/1999, de 9 de març, del Consell de la Generalitat Valenciana, el Reial Decret 896/1991, de 7 de juny, el Reial Decret 364/1995, de 10 de març, i la resta de les disposicions legals i reglamentàries aplicables.  
  
Tercera. Requisits dels aspirants  
Els que desitgen prendre part en aquestes proves selectives hauran de complir els requisits següents:  
- Tindre la nacionalitat espanyola o complir els requisits establits en l'article 57 de la Llei 7/2007, de 12 d'abril, de l'Estatut Bàsic de l'Empleat Públic per a l'accés a l'ocupació pública, com a personal funcionari, dels nacionals d'altres estats.   
- Haver complit 16 anys i no excedir, si escau, de l'edat màxima de jubilació forçosa.  
- Posseir les capacitats i aptituds físiques i psíquiques necessàries per a l'exercici de les corresponents funcions o tasques descrites per al lloc en la relació de llocs de treball de l'Ajuntament de Gandia.  
  
- No haver sigut separat, o haver-se revocat el seu nomenament, com a personal funcionari interí, amb caràcter ferm mitjançant procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. Si es tracta de persones nacionals d'altres estats, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca en els mateixos termes al seu estat l'accés a l'ocupació pública.   
- Estar en possessió del títol d'Arquitecte. S'acreditarà mitjançant el títol expedit per l'autoritat acadèmica competent, que certificarà, a més, sobre les equivalències.  
  
Quarta. Sol·licituds  
Els qui desitgen participar en les proves selectives hauran de sol·licitar-ho mitjançant instància que es dirigirà a la presidència de la corporació i es presentarà en el Registre General durant el termini de 20 dies naturals, comptats a partir de l'endemà de la publicació de l'extracte de la convocatòria en el Butlletí Oficial de l'Estat. Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú. El model d'instància per a prendre part en les proves selectives el facilitarà gratuïtament l'Ajuntament (oficina d'informació i en la web ). A la instància s'haurà d'adjuntar projecte-memòria en relació al lloc de treball convocat, la qual consistirà en una anàlisi del lloc de treball sol·licitat, les seues característiques, condicions, mitjans necessaris, proposta de millora en el desenrotllament de les funcions i totes aquelles qüestions que la persona aspirant considere d'interés i importància. La memòria es presentarà, en tot cas, dins del mateix termini de presentació d'instàncies. Transcorregut el dit termini no s'admetrà, en cap cas, la presentació de memòries ni annexos o altres alteracions. Dita projecte-memòria s'haurà de presentar, en tot cas, en sobre tancat, que podrà ser lacrat i tindrà una extensió mínima de 30 i màxima de 50 pàgines mida foli. En l'exterior del sobre s'indicarà la identitat de la persona aspirant.  
  
Els aspirants, abans de presentar la instància, pagaran els drets d'examen l'import dels quals és de 50 euros; el pagament es farà efectiu mitjançant la forma d'autoliquidació a través del model que facilita l'Ajuntament de Gandia i que es troba en la pàgina web de l'Ajuntament i l'ingrés es farà en qualsevol de les entitats col·laboradores de la recaptació municipal. Per a ser declarat admés haurà de quedar acreditat l'abonament previ dels drets d'examen. L'omissió d'aquesta circumstància es considerarà defecte inesmenable i determinarà l'exclusió de l'aspirant.  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que compleixen tots i cadascun dels requisits exigits, referits sempre a la data d'expiració del termini assenyalat per a la presentació d'instàncies i que es comprometen a prestar el preceptiu jurament o promesa a què es refereix l'article 58.1.c de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana. Aquestes condicions s'hauran de mantindre al llarg de tot el procés selectiu durant el qual, en qualsevol moment, podran ser requerits els aspirants per a efectuar les comprovacions oportunes.  
  
  
Cinquena. Admissió d'aspirants  
Expirat el termini d'admissió d'instàncies, per resolució de l'Alcaldia s'aprovaran les llistes provisionals d'aspirants admesos i exclosos. Les relacions provisionals d'aspirants admesos i exclosos únicament es publicaran al tauler d'anuncis de la casa consistorial; es publicaran en el Butlletí Oficial de la Província de València la relació provisional d'aspirants exclosos i la ressenya de l'anunci de la relació provisional d'aspirants admesos inserida al tauler d'anuncis de la casa consistorial.  
  
Contra la resolució per la qual s'aproven les relacions provisionals d'aspirants admesos i exclosos, es podrà presentar reclamació en el termini de 10 dies hàbils. Les reclamacions, si n'hi ha, seran acceptades o rebutjades en la resolució per la qual s'aproven les llistes definitives, que es faran públiques, en extracte, de la mateixa manera.  
En el supòsit que no s'hi presente cap reclamació, les llistes provisionals esdevindran automàticament definitives, i es faran constar en la resolució de l'Alcaldia.  
Els errors de fet podran esmenar-se en qualsevol moment, d'ofici o a petició de l'interessat.  
En qualsevol cas, per tal d'evitar errors i, en el supòsit de produir-se'n, possibilitar l'esmena d'aquests en el termini i la forma escaients, els aspirants comprovaran, fefaentment, no sols que no figuren en la relació d'exclosos sinó a més que els seus noms consten en la d'admesos.  
Si en qualsevol moment del procés selectiu arriba a coneixement del tribunal que algun dels aspirants no posseeix la totalitat dels requisits exigits en aquestes bases, amb audiència prèvia de l'interessat, es proposarà l'exclusió d'aquest a l'alcalde president de l'Ajuntament, i s'indicaran les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.  
  
Sisena. Tribunal qualificador  
El tribunal qualificador que jutjarà el procés selectiu estarà compost de la manera següent:  
President: funcionari del subgrup A1 de l'Ajuntament de Gandia designat per l'Alcaldia.  
Secretari: el de la corporació o funcionari tècnic d'administració general que actuarà per delegació del secretari general.  
Vocals:  
- Un vocal funcionari designat per l'Alcaldia, a proposta de la direcció general de la Generalitat Valenciana competent en matèria d'administració local.  
- Dos funcionaris designats pel president de la corporació.  
La designació dels membres del tribunal inclourà la dels respectius suplents i es farà pública únicament en el Butlletí Oficial de la Província així com al tauler d'anuncis de la corporació.  
La composició del tribunal haurà d'ajustar-se als principis d'imparcialitat i professionalitat dels seus membres. La classificació professional dels membres del tribunal haurà de ser de nivell igual o superior a la del cos de les places convocades.  
El tribunal podrà disposar la incorporació als seus treballs, per a alguna o algunes proves, d'assessors que es limitaran a l'exercici de la seua especialitat tècnica, i basant-se en aquesta col·laboraran amb el tribunal. Quan concórreguen en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervindre i notificaran aquesta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de l'esmentada llei.  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut ordre en aquestes en tot el que no disposen les bases i per a l'adequada interpretació d'aquestes.  
  
Tots els membres del tribunal tindrà veu i vot, fins i tot el secretari que actuarà, també, com a vocal.  
En cada sessió del tribunal podran participar els membres titulars presents en el moment que es constituïsca i, si estan absents, els suplents, sense que puguen substituir-se entre si en la mateixa sessió.  
Si constituït el tribunal i iniciada la sessió, s'absenta el president, aquest designarà, d'entre els vocals concurrents, el que el substituirà durant la seua absència.  
El tribunal, en aquells casos que considere pertinents, acordarà les adaptacions i els ajustos raonables de temps i mitjans de realització dels exercicis dels aspirants discapacitats, de manera que gaudisquen d'igualtat d'oportunitats amb els altres participants, sempre que els aspirants ho hagen sol·licitat en la instància per a prendre part en el procés selectiu, i hagen indicat l'adaptació i acreditat el tipus de discapacitat.  
  
Si en el desenvolupament de les proves se susciten dubtes raonables al tribunal respecte a la compatibilitat funcional d'algun aspirant, podrà demanar el corresponent dictamen de la comissió de discapacitats a què es refereix l'article 9.5 del Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, aprovat per Decret 33/1999, del Govern Valencià; en aquest cas l'aspirant podrà participar condicionalment en el procés selectiu i quedarà en suspens la resolució definitiva sobre l'admissió o exclusió de les proves fins a la recepció del dictamen.  
El tribunal continuarà constituït fins que es resolguen les reclamacions plantejades o els dubtes que puguen suscitar el procediment selectiu.  
A l'efecte d'assistència, el tribunal que actue en aquestes proves tindrà la categoria primera prevista en l'article 30 del Reial Decret 462/2002, de 24 de maig.  
  
Setena. Calendari de les proves  
La data, l'hora i el lloc del començament de les proves selectives s'anunciarà únicament en el Butlletí Oficial de la Província de València i al tauler d'anuncis de l'Ajuntament de Gandia.  
Una vegada començades les proves selectives, no serà obligatòria la publicació dels successius anuncis de la resta d'exercicis i incidències en el Butlletí Oficial de la Província. Aquests anuncis hauran de fer-se públics pel tribunal en el local on s'hagen realitzat les anteriors proves i al tauler d'anuncis de l'Ajuntament, amb una antelació de 12 hores si es tracta del mateix exercici o de 48 hores si es tracta d'un de nou.  
  
L'ordre d'actuació dels aspirants en aquells exercicis que no puguen realitzar-se conjuntament serà el determinat prèviament per la Generalitat Valenciana per a la selecció del seu personal, segons l'últim sorteig que es realitze a què es refereix l'article 10.3 del Decret 33/1999, de 9 de març, del Consell de la Generalitat Valenciana.  
Els aspirants seran convocats en crida única, excepte en casos de força major degudament justificats i apreciats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procés selectiu.  
  
El tribunal podrà requerir en qualsevol moment que cada un dels aspirants acredite la seua identitat, i a aquest efecte hauran d'anar proveïts del document nacional d'identitat o document nacional equivalent.  
Entre l'acabament d'un exercici i el començament del següent haurà de transcórrer un termini mínim de 72 hores i màxim de 45 dies naturals.  
  
Huitena. Desenvolupament de les proves selectives  
Fase d'oposició:  
Els exercicis de l'oposició seran els següents:  
  
Primer. De caràcter pràctic. Obligatori i eliminatori.  
Consistirà a resoldre per escrit, en un temps màxim de quatre hores, un supòsit pràctic determinat pel tribunal, relacionat amb les tasques pròpies de les places objecte de la present convocatòria, i que tinguen relació, directa o indirecta, amb els temes de l'1 al 25 del bloc específic del temari.   
Durant el desenvolupament d'aquesta prova els aspirants podran fer ús de textos legals de què acudisquen proveïts. No s'admetrà l'ús de textos que continguen comentaris doctrinals o jurisprudencials, llibres de consulta ni formularis. Una vegada conclosa la prova, els exercicis seran introduïts en sobre tancat i quedaran sota la custòdia del tribunal qualificador, que podrà exigir la lectura individual als aspirants i podrà formular preguntes o sol·licitar aclariments que considere oportuns.  
  
  
Segon. De coneixement del temari. Obligatori i eliminatori.  
Consistirà a desenvolupar per escrit quatre temes, extrets a l'atzar, en un temps màxim de quatre hores, un del bloc general i tres del bloc específic del temari annex. Una vegada conclosa la prova, els exercicis seran introduïts en sobre tancat i quedaran sota la custòdia del tribunal qualificador, que podrà exigir la lectura individual als aspirants i podrà formular preguntes o sol·licitar aclariments sobre els temes exposats.  
  
  
Tercer. De caràcter pràctic. Obligatori i eliminatori.  
Consistirà a resoldre per escrit, en un temps màxim de quatre hores, un supòsit pràctic determinat pel tribunal, relacionat amb les tasques pròpies de les places objecte de la present convocatòria, i que tinguen relació, directa o indirecta, amb els temes de l'1 al 72 del bloc específic del temari.   
Durant el desenvolupament d'aquesta prova els aspirants podran fer ús de textos legals de què acudisquen proveïts. No s'admetrà l'ús de textos que continguen comentaris doctrinals o jurisprudencials, llibres de consulta ni formularis. Una vegada conclosa la prova, els exercicis seran introduïts en sobre tancat i quedaran sota la custòdia del tribunal qualificador, que podrà exigir la lectura individual als aspirants i podrà formular preguntes o sol·licitar aclariments que considere oportuns.  
  
  
Quart. Obligatori i no eliminatori.  
De coneixement del valencià: consistirà a traduir del valencià al castellà i viceversa un text proposat pel tribunal per a cada un dels dos idiomes, en un temps màxim de 30 minuts per al total de l'exercici. Aquest exercici serà convalidable pels punts que a continuació es detallen per la presentació prèvia de certificats emesos per la Junta Qualificadora de Coneixements de Valencià, obtinguts amb anterioritat a la finalització del termini de presentació de sol·licituds, si bé serà incompatible la convalidació amb la realització de l'exercici:  
  
- Nivell elemental: 2 punts.  
- Nivell mitjà o superior: 4 punts.  
Fase de concurs:  
Junt amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs, i els citarà per a la realització d'aquesta que consistirà en la realització d'una entrevista amb el tribunal, en la qual l'aspirant donarà compte del projecte memòria presentat i contestarà a les preguntes i qüestions que se li formulen.   
El tribunal valorarà l'adequació de l'aspirant a les tasques a realitzar, en funció de l'aptitud, l'eficàcia, l'experiència professional de l'aspirant i totes les circumstàncies necessàries per al millor desenvolupament de les funcions, d'acord amb el projecte memòria presentat. Es valorarà també la capacitat d'iniciativa i nivell de responsabilitat de l'aspirant. Aquest mèrit es valorarà de 0 a 10 punts.  
  
Novena. Qualificació i valoració dels exercicis  
El primer exercici serà qualificat de 0 a 10 punts, i caldrà obtindre un mínim de 5 punts per a superar-lo. En aquest exercici es valorarà la capacitat d'anàlisi i l'aplicació raonada dels coneixements teòrics a la resolució dels problemes pràctics plantejats, així com la formulació de conclusions.  
El segon exercici serà qualificat de 0 a 10 punts, i caldrà obtindre un mínim de 5 punts per a superar-lo. En aquest exercici es valorarà, fonamentalment, el coneixement sobre els temes exposats. També es valorarà la claredat d'idees, la precisió i rigor en l'exposició i la qualitat d'expressió escrita.  
El tercer exercici serà qualificat de 0 a 10 punts, i caldrà obtindre un mínim de 5 punts per a superar-lo. En aquest exercici es valorarà la capacitat d'anàlisi i l'aplicació raonada dels coneixements teòrics a la resolució dels problemes pràctics plantejats, així com la formulació de conclusions.  
El quart exercici es qualificarà de 0 a 4 punts, a raó de 2 punts per cada un dels textos traduïts. En aquest exercici es valorarà el nivell de coneixement del valencià que tinga l'aspirant, tenint en compte, fonamentalment, la utilització correcta del lèxic i la morfosintaxi. La no-superació d'aquest exercici no impedirà la participació de l'aspirant en la llista per a la determinació de la relació d'aprovats.  
  
Per a declarar que els aspirants han superat o no els exercicis eliminatoris, el tribunal actuarà de conformitat amb el que disposa l'article 26.4 de la Llei 30/1992, de 26 de novembre. No obstant això, per a determinar la qualificació dels aspirants que hagen superat o no, segons la regla anterior, els exercicis, el tribunal els qualificarà per la suma de les puntuacions dels membres assistents a la sessió, dividides pel nombre d'aquests; caldrà rebutjar a aquests efectes la puntuació màxima i mínima concedides quan existisca una diferència de 2 punts sobre la mitjana aritmètica o, si escau, una de les que apareguen repetides com a puntuació màxima o mínima.  
Acabades les qualificacions de cada exercici, el mateix dia en què s'adopten els acords corresponents, seran exposades al tauler d'anuncis i als altres llocs que assenyalen les lleis.  
De conformitat amb el que disposa l'article 5.3 del Decret 33/1999, del Consell de la Generalitat Valenciana, finalitzades les fases de concurs i d'oposició, es procedirà a obtindre la llista d'aspirants seleccionats i l'ordre de puntuació d'aquests amb tots els que hagen superat la fase d'oposició sumant la puntuació obtinguda en la fase de concurs i procedint en la forma prevista en l'article 4.5 del mateix Decret 33/1999. Aquesta relació començarà amb l'aspirant que haja obtingut d'aquesta manera la puntuació total més alta i finalitzarà, si escau, quan el nombre d'inclosos coincidisca amb el nombre de llocs convocats. Si el nombre d'aspirants indicats d'aquesta manera fóra inferior al de places convocades, les no cobertes es declararan desertes. El tribunal no podrà declarar aprovats més aspirants que el total de places a cobrir en la convocatòria (total 2 places).  
  
El tribunal elevarà a l'Alcaldia proposta de nomenament com a funcionaris en pràctiques en favor dels aspirants aprovats. Així mateix, es faculta el tribunal per a proposar a l'Ajuntament la constitució d'una borsa per a possibles interinatges, integrada pels aquells que no havent sigut declarats aprovats, hagen superat almenys un exercici i, a judici del tribunal, hagen demostrat la seua qualificació durant el procés selectiu.  
  
  
Deu. Presentació de documents  
Els aspirants proposats presentaran en el Servei de Recursos Humans de l'Ajuntament, en el termini de 20 dies hàbils, comptats a partir de la publicació de la relació definitiva d'aspirants seleccionats, els documents que acrediten complir les condicions per a prendre part en l'oposició, i que són:  
1. Certificat de naixement, expedit pel registre civil corresponent o fotocòpia del document nacional d'identitat o passaport, que es presentarà junt amb l'original per a compulsar-lo.  
2. Còpia autentificada o fotocòpia, que haurà d'acompanyar-se de l'original per a compulsar-lo, del títol exigit.  
3. L'administració demanarà del Registre Central de Penat i Rebel certificat referit a la data de terminació de les proves selectives.  
  
4. Declaració jurada de no trobar-se sotmés a cap causa d'incapacitat.  
5. Certificat mèdic oficial acreditatiu de posseir les capacitats i aptituds físiques i psíquiques necessàries per a l'exercici de les corresponents funcions o tasques.  
6. Declaració jurada de no haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de funcions públiques.  
7. Declaració de l'interessat de no exercir cap lloc o activitat en el sector públic delimitat en la Llei 53/1984, d'Incompatibilitats del Personal al Servei de les Administracions Públiques, ni percebre pensió de jubilació o retir per drets passius o per qualsevol règim de Seguretat Social públic o obligatori; s'hi indicarà, així mateix, que no realitza activitat privada incompatible o subjecta a reconeixement de compatibilitat.  
Davant de la impossibilitat, degudament justificada, de presentar els documents expressats, podrà acreditar-se que es compleixen les condicions exigides en la convocatòria mitjançant qualsevol mitjà de prova admissible en dret.  
Els que en el termini fixat i excepte els casos de força major, degudament acreditats, no presenten la documentació o de l'examen d'aquesta es dedueix que no tenen tots o algun dels requisits assenyalats, no podran ser nomenats funcionaris i quedaran anul·lades totes les seues actuacions, sense perjudici de la responsabilitat en què hagen incorregut per falsedat.  
Els aspirants proposats seran nomenats per l'Alcaldia funcionaris en pràctiques durant un període de tres mesos.   
Els nomenats, amb la formulació prèvia del jurament o promesa a què es refereix l'article 58.1.c de la Llei 10/2010, de la Generalitat, d'Ordenació i Gestió de la Funció Pública Valenciana, hauran de prendre possessió, com a funcionaris en pràctiques, en el termini de 20 dies comptats a partir de l'endemà de la notificació del nomenament. Si no prenen possessió en el termini assenyalat, sense causa justificada, s'entendrà que renuncien als seus drets sobre la plaça i no obtindran la condició de funcionaris.   
L'avaluació del període de pràctiques correspondrà al tribunal de selecció a proposta d'una comissió composta pel cap del Servei de Recursos Humans, el cap de Servei de Gestió Urbanística i els regidors delegats de les àrees d'Urbanisme i Recursos Humans.   
Aquesta comissió formularà informe motivat sobre la qualificació d'apte o no apte en el període de pràctiques, que serà elevat al tribunal perquè procedisca a l'avaluació pertinent i es pronuncie sobre la proposta definitiva de nomenament. A aquests efectes el tribunal podrà practicar les proves que estime necessàries per a poder fonamentar suficientment la seua decisió.  
Els declarats no aptes quedaran eliminats i no seran nomenats funcionaris de carrera.  
Des del moment de la presa de possessió, els aspirants que siguen nomenats per a ocupar les places quedaran sotmesos al règim d'incompatibilitats previst en la legislació vigent.  
  
Onze. Incidències  
El tribunal queda autoritzat per a resoldre els dubtes que es presenten i adoptar els acords necessaris per al bon orde del procés selectiu en tot el que no disposen aquestes bases.  
  
Dotze. Recursos  
Contra aquesta convocatòria, les bases d'aquesta i tots els actes administratius que siguen dictats per a desenvolupar-la i que posen fi a la via administrativa es podrà interposar el recurs potestatiu de reposició en el termini d'un mes des de la publicació d'aquesta convocatòria en el Butlletí Oficial de la Província, sense perjudici d'impugnar-lo directament davant de la jurisdicció contenciosa administrativa en el termini de dos mesos, comptats a partir de l'endemà de l'esmentada publicació, de conformitat amb la Llei 30/1992, de 26 de novembre, en la redacció que en fa la Llei 4/1999, de 13 de gener.  
Contra els actes del tribunal qualificador, de conformitat amb el que preveu l'article 114 de la Llei 30/1992, de 26 de novembre, en la redacció que en fa la Llei 4/1999, de 13 de gener, es podrà interposar el recurs d'alçada. Aquest recurs s'interposarà davant del tribunal indicat o davant de l'Alcaldia Presidència, en el termini d'un mes si l'acte és exprés i de tres mesos si no ho és.  
  
Tretze. Publicació  
Les bases de la convocatòria per a la provisió de places vacants es publicaran en el Butlletí Oficial de la Província de València i en el Diari Oficial de la Comunitat Valenciana i un extracte d'aquestes en el Butlletí Oficial de l'Estat.  
  
  
ANNEX  
Temari de l'oposició per a cobrir dos places d'arquitecte  
  
Bloc general  
Tema 1. La Constitució espanyola de 1978. Estructura i principis fonamentals, drets i deures: la seua garantia i suspensió. Principis rectors de la política social i econòmica. El Tribunal Constitucional: classes i efectes de les sentències. Reforma constitucional.  
Tema 2. Les Corts Generals. Constitució, atribucions i funcionament. Elaboració de les lleis. Lleis estatals i autonòmiques. Relacions entre l'ordenament estatal i els ordenaments autonòmics. Els tractats internacionals com a normes de dret intern, especial referència als tractats de la Unió Europea.   
Tema 3. El govern i l'administració. Principis constitucionals de l'administració. Relacions entre el govern i les Corts Generals. Òrgans de control dependents de les Corts Generals. El Defensor del Poble i el Tribunal de Comptes. El poder judicial.  
Tema 4. Organització territorial de l'estat. Principis generals. Les comunitats autònomes. Distribució de competències. L'administració de l'estat: organització central.  
Tema 5. L'Estatut d'Autonomia de la Comunitat Valenciana: aprovació i reforma. Estructura i principis fonamentals. Les competències de la Generalitat Valenciana. Especial referència al règim local: desenvolupament legal i reglamentari.  
Tema 6. La Generalitat Valenciana: les seues institucions. Les Corts: composició, constitució i funcions. El president de la Generalitat: funcions. El Consell: composició, estructura i funcions. Altres institucions: el Síndic de Greuges i el Consell Valencià de Cultura. La Sindicatura de Comptes. Organització de l'administració pública de la Generalitat Valenciana.  
Tema 7. El règim local espanyol. La seua evolució històrica. L'administració local en la Constitució de 1978. El principi d'autonomia: significat i abast. Garantia constitucional de l'autonomia local. La doctrina del Tribunal Constitucional.  
Tema 8. L'organització municipal: principis fonamentals. Els òrgans bàsics: alcalde, tinents d'alcalde, Ple i Junta de Govern Local. Els òrgans complementaris. Els municipis de gran població: especialitats del seu règim orgànic funcional.  
Tema 9. Règim jurídic dels béns locals, Els béns de domini públic. Peculiaritats del seu règim jurídic en l'àmbit local. Béns patrimonials de les entitats locals: adquisició i alienació. Administració, ús i aprofitament. Els béns comunals.  
Tema 10. El servei públic en l'esfera local: peculiaritats de les distintes formes de gestió. Especial consideració de la concessió. Iniciativa pública en l'activitat econòmica: pressupostos, requisits i procediment.  
  
Tema 11. Personal al servei de les entitats locals: plantilles. Funcionaris de carrera de l'administració local. Funcionaris interins. Personal eventual i laboral. Oferta pública d'ocupació. Selecció del personal. Drets i deures dels funcionaris. Règim disciplinari. Responsabilitat civil i penal dels funcionaris.  
Tema 12. L'ordenament juridicoadministratiu: fonts. La Constitució. Lleis estatals i autonòmiques: classes. Altres disposicions normatives amb força de llei. El reglament: concepte, naturalesa i classes. Límits de la potestat reglamentària. Relacions entre l'ordenament jurídic estatal i els autonòmics. Principi de jerarquia i de competència.  
  
Tema 13. L'acte administratiu: concepte, elements i classes. Eficàcia, executivitat i suspensió dels actes administratius. Actes presumptes: requisits i efectes.  
Tema 14. Invalidesa de l'acte administratiu: classes de vicis i els seus efectes. Conservació, conversió i convalidació. Irregularitats no invalidants.  
Tema 15. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Les fases del procediment administratiu: iniciació, ordenació, instrucció i terminacions del procediment administratiu. Responsabilitat de l'administració. L'ús oficial del valencià: la Llei d'Ús i Ensenyament del Valencià de la Generalitat Valenciana.  
Tema 16. Els recursos administratius: concepte i classes. La revisió d'ofici. Les reclamacions prèvies a l'exercici de les accions civils i laborals. La jurisdicció contenciosa administrativa. Les parts. Actes impugnables. Idea general del procés.  
Tema 17. Els contractes administratius. Concepte i classes. La preparació dels contractes. Formes d'adjudicació. Elements del contracte administratiu. La revisió i els preus i altres alteracions contractuals. Compliment i incompliment dels contractes administratius. La invalidesa dels contractes administratius i la seua resolució.  
Tema 18. Hisenda pública: principis constitucionals. Recursos de l'administració de l'estat i de la Generalitat Valenciana. Recursos de les entitats locals.  
  
Bloc específic  
Tema 1. La legislació urbanística en l'estat espanyol. Evolució històrica.  
Tema 2. La legislació urbanística aplicable a la Comunitat Valenciana. Textos legals que la integren. Principis informadors i finalitats.  
  
Tema 3. Règim urbanístic de la propietat del sòl: classificació del sòl. Drets i deures dels propietaris. Aprofitament objectiu. Aprofitament subjectiu. Aprofitament tipus. Excedents d'aprofitament. Especial tractament de les àrees semiconsolidades.  
  
Tema 4. Intervenció en l'edificació i ús del sòl. Llicències i autoritzacions: concepte, objecte i particularitats. Procediments per a l'atorgament de llicències. Causes de denegació de llicència.  
Tema 5. Valoració del sòl i de les construccions. Classificació, desenvolupament i particularitats dels diversos mètodes de valoració segons el Text Refós de la Llei del Sòl. Moment a què han de referir-se les valoracions.  
Tema 6. L'avaluació de l'impacte de plans i programes en el medi ambient. Antecedents i directives comunitàries. Integració amb la tramitació del planejament urbanístic.  
Tema 7. Expropiació forçosa. Elements que intervenen i procediment. Consideració del preu just. Criteris de valoració de béns expropiables. L'afecció del bé a expropiar.  
Tema 8. Expropiació forçosa. El pagament del preu just. La retaxació del bé expropiat. La possessió del bé expropiat. Supòsits de reversió i retaxació.  
Tema 9. Funció social de la propietat i gestió del sòl. Edificació i rehabilitació forçoses.  
Tema 10. Registre municipal de solars i edificis a rehabilitar.  
Tema 11. Patrimonis públics de sòl. Relació amb les àrees residencials prioritàries. Registre autonòmic de patrimonis públics municipals de sòl. Alienació dels béns dels patrimonis públics de sòl. Plans municipals d'habitatge. Dret de superfície.  
  
Tema 12. Llei 16/2005, Urbanística Valenciana. Disposicions generals. Garanties dels propietaris enfront de la legislació anterior.  
Tema 13. Els estàndards urbanístics. Principi general de la regulació dels estàndards. Estàndards d'edificabilitat: paràmetres d'edificabilitat bruta i neta. Còmputs. Limitacions d'edificabilitat. Estàndards dotacionals. Limitacions. Cas de les modificacions de planejament.  
  
Tema 14. L'ordenació urbanística en la legislació urbanística valenciana. Determinacions d'ordenació estructural: directrius definitòries de l'estratègia d'evolució orgànica i d'ocupació del territori.  
  
Tema 15. L'ordenació urbanística en la legislació urbanística valenciana. Determinacions substantives de l'ordenació estructural en relació amb la funció a exercir en el Pla General.  
Tema 16. L'ordenació urbanística en la legislació urbanística valenciana: determinacions d'ordenació detallada. Unitats d'execució discontínues: incidència en el càlcul de l'aprofitament tipus de l'àrea de repartiment.  
Tema 17. Promoció, tramitació i aprovació dels plans urbanístics: la promoció dels plans. Integració amb el procediment d'avaluació ambiental estratègica: fases d'aquest i documents que l'integren. Modificació introduïda pel Decret Llei 2/2010. Informació pública i participació institucional. Suspensió de llicències. Procediment d'urgència.  
  
Tema 18. Publicació, vigència i executivitat dels plans urbanístics: publicació dels plans. Publicitat dels plans. Efectes de l'aprovació dels plans. Declaració d'utilitat pública. Fora d'ordenació.  
  
Tema 19. El Pla General. Concepte, funcions i àmbit. Competència i promoció. Determinacions d'ordenació estructural. Classificació del sòl: sòl urbanitzable en relació amb densitat d'habitatges i índex d'edificabilitat bruta. Determinacions d'ordenació detallada. Documentació. Estudis complementaris.  
Tema 20. El pla parcial de millora i pla parcial modificatiu. Concepte, funcions i àmbit. Determinacions. Documentació. Cas dels plans modificatius de la classificació i qualificació del sòl. Particularitats i limitacions. Document de justificació de la integració territorial.  
  
Tema 21. Els plans especials. Objecte, tipus i documentació. Catàleg de Béns i Espais Protegits: concepte, naturalesa i funcions. Contingut substantiu i documental. Documentació necessària de caràcter ambiental: contingut i tramitació.  
Tema 22. Els estudis de detall. Objecte i determinacions. Límits a la potestat de planejament. Promoció, tramitació i aprovació. Documentació necessària de caràcter ambiental: contingut i tramitació.  
Tema 23. Els programes d'actuació aïllada. Concepte. Àmbit. Tramitació. Documentació. Criteris d'adjudicació. Garanties. Programes d'actuació aïllada que tinguen com a objecte l'edificació o rehabilitació forçosa d'immobles.  
Tema 24. Els programes d'actuació integrada. Definició. Objecte del programa. Documentació: l'alternativa tècnica i la proposició jurídica.  
  
Tema 25. Instruments de planejament supramunicipal en la normativa valenciana. L'estratègia territorial de la Comunitat Valenciana.  
Tema 26. La reparcel·lació en l'urbanisme valencià. Concepte, classes i fins. Principis reguladors. Actuacions de preparació. Aprofitament i àrea reparcel·lable. Valoració del sòl d'origen. Indemnitzacions. Quotes d'urbanització i compte de liquidació.  
Tema 27. La reparcel·lació en l'urbanisme valencià. Contingut del projecte de reparcel·lació. Procediment d'aprovació: procediment ordinari a instància de l'urbanitzador, procediment ordinari d'ofici i procediment d'aprovació per acte presumpte. Efectes de l'aprovació.  
  
Tema 28. La protecció de la legalitat urbanística. Infraccions i sancions urbanístiques. Administració competent en matèria de disciplina urbanística i inspecció urbanística. Procediment sancionador.  
Tema 29. Llei 10/2004, de Sòl No Urbanitzable. Disposicions generals. Objecte. Categories. Règim de propietat. Drets i deures dels propietaris.  
Tema 30. Ordenació del sòl no urbanitzable. Instruments d'ordenació: contingut del planejament territorial i urbanístic sobre el sòl no urbanitzable. Determinacions en sòl no urbanitzable: normes d'aplicació directa i zonificació. Determinacions específiques en sòl no urbanitzable comú i protegit.  
Tema 31. Autoritzacions d'usos i aprofitaments en sòl no urbanitzable. Declaració d'interés comunitari. Novetats introduïdes pel Decret Llei 2/2010. Disposicions addicionals i transitòries.  
  
Tema 32. Llei 4/2004, d'Ordenació del Territori i Protecció del Paisatge. Disposicions generals. Criteris d'ordenació del territori. Sistemes d'informació territorial. Governança del territori. Desenvolupament sostenible.  
Tema 33. Llei 2/2006, de Prevenció de la Contaminació i de la Qualitat Ambiental. Règim general d'intervenció administrativa ambiental. Règim d'autorització ambiental integrada. Règim de llicència ambiental. Autorització d'inici d'activitat i llicència d'obertura.  
  
Tema 34. Llei 2/2006, de Prevenció de la Contaminació i de la Qualitat Ambiental. Règim sancionador.  
Tema 35. La declaració de ruïna. Classe de ruïna. Intervenció en edificis catalogats. Procediment per a la declaració de ruïna.  
Tema 36. L'urbanisme i el Codi Civil. Les servituds. Classes de servituds. Constitució de servituds. Modes d'adquirir les servituds. Drets i obligacions dels propietaris. Causes d'extinció de servituds. Servituds legals. Servituds de mitgera. Servituds de llums i vistes. Servituds voluntàries.  
Tema 37. La Llei 38/1999, de 5 de novembre, d'Ordenació de l'Edificació (LOE). Agents de l'edificació. Normativa d'aplicació. Aplicació en les administracions públiques. Requisits bàsics en l'edificació.  
  
Tema 38. La Llei 3/2004, de 30 de juny, de la Generalitat, d'Ordenació i Foment de la Qualitat de l'Edificació (LOFCE). Funcions de l'arquitecte tècnic. Competències professionals.  
Tema 39. Llei 30/2007, de Contractes del Sector Públic. Legislació vigent en matèria de contractes. Objecte i àmbit d'aplicació. Principis generals. Òrgans de contractació. Delimitació dels tipus contractuals.  
  
Tema 40. Les parts en els contractes del sector públic. L'òrgan de contractació. L'empresari: capacitat, prohibicions, solvència i classificació.  
Tema 41. El contracte d'obres. Preparació. Formes d'adjudicació. Formalització. Efectes. Resolució. Cessió del contracte i subcontracte d'obres. Execució d'obres per la pròpia administració.  
Tema 42. El contracte de concessió d'obra pública. Construcció d'obres objecte de concessió. Drets i obligacions del concessionari. Drets i prerrogatives de l'administració. Règim economicofinancer. Extinció.  
Tema 43. Classificació de les empreses contractistes d'obra. Plecs de clàusules administratives i de prescripcions tècniques. Formalització del contracte d'obres.  
Tema 44. Procediments d'adjudicació del contracte d'obra.  
Tema 45. Redacció de projectes d'obra. Avantprojectes. Contingut i documentació. Supervisió de projectes.  
Tema 46. Execució i modificació del contracte d'obra. Potestats de l'administració. Drets i obligacions dels contractistes. Terminis d'execució. Pròrrogues.  
Tema 47. La revisió de preus en el contracte d'obres. La clàusula contractual de revisió. Cessió de contractes i subcontractació. Especialitat del contracte de projecte i obra. Responsabilitats.  
Tema 48. Extinció del contracte d'obra. Causes i efectes. Especial referència a l'incompliment del contractista. Recepció i liquidació de les obres. Execució de l'obra per la pròpia administració.  
Tema 49. Normes de disseny i qualitat d'habitatges en l'àmbit de la Comunitat Valenciana.  
Tema 50. Pla estatal de l'habitatge i la rehabilitació. Normativa de desplegament. Condicions generals. Programes. Promoció d'habitatges protegits. Ajudes a demandants d'habitatge. Àrees de rehabilitació integral i renovació urbana.  
Tema 51. Pla autonòmic de l'habitatge de la Comunitat Valenciana. Normativa de desplegament. Condicions generals. Ajudes a la promoció, arrendament i adquisició d'habitatge de protecció pública (HPP). Foment de la qualitat i eficiència energètica dels habitatges. Perfil de qualitat. Àrees de rehabilitació i renovació.  
Tema 52. Espectacles públics. Espectacles públics, activitats recreatives i establiments públics: normativa vigent. Disposicions generals. Llicències d'activitat i funcionament. Activitats extraordinàries i singulars o excepcionals. Instal·lacions eventuals, portàtils o desmuntables.  
  
Tema 53. Locals destinats a espectacles públics, activitats recreatives i establiments públics. Condicions tècniques. Vigilància i inspecció. Mesures provisionals i mesures de policia.  
Tema 54. Codi Tècnic de l'Edificació (CTE). Disposicions generals, condicions tècniques i administratives, exigències bàsiques i annexos.  
  
Tema 55. Codi Tècnic de l'Edificació. Seguretat en cas d'incendi. Document bàsic SI.  
Tema 56. Codi Tècnic de l'Edificació. Seguretat d'utilització i accessibilitat. Document bàsic SUA.  
Tema 57. Codi Tècnic de l'Edificació. Salubritat. Document bàsic HS.  
Tema 58. Codi Tècnic de l'Edificació. Protecció contra el soroll. Document bàsic SE-HR.  
Tema 59. Codi Tècnic de l'Edificació. Exigències bàsiques d'estalvi d'energia. Document bàsic HE.  
Tema 60. Accessibilitat i supressió de barreres arquitectòniques, urbanístiques i d'edificació. Decrets de desplegament en matèria d'accessibilitat en l'edificació de pública concurrència i medi urbà. Normes per a l'accessibilitat i eliminació de barreres arquitectòniques.  
Tema 61. Afeccions que incideixen en la planificació territorial i urbanística: carreteres, ferrocarrils, costes, espais naturals protegits i instal·lacions elèctriques.  
Tema 62. Legislacions i normatives d'àmbit estatal, autonòmic o local, no directament urbanístiques, amb incidència en l'ordenació territorial i urbana. Legislació de costes. Legislació de carreteres. Legislació d'aigües.  
Tema 63. Legislació sobre riscos laborals. Generalitats. Normativa vigent sobre seguretat i salut en les obres.  
Tema 64. Text Refós de la Llei de Sòl. Determinacions i objectius. Situacions legals de sòl i la incidència d'aquestes en valoracions. Criteris generals a l'efecte de valoracions.  
Tema 65. Normativa autonòmica sobre patrimoni històric. Classificació dels béns. Obligacions de les entitats locals. Participació dels particulars. Procediment per a la declaració d'un bé d'interés cultural. Classificació dels béns d'interés cultural.  
Tema 66. El patrimoni historicoartístic de la ciutat de Gandia.  
Tema 67. El Pla General de Gandia. Aprovació, publicació i entrada en vigor. Característiques fonamentals del territori. Disposicions de caràcter general. Règim urbanístic del sòl. Expectatives de creixement.  
  
Tema 68. El Pla General de Gandia. Normes específiques de sòl urbà. Divisió en zones d'ordenació urbanística. Sòls inclosos en àmbits de gestió urbanística: tramitació, grau de desenvolupament i consolidació.  
Tema 69. El Pla General de Gandia. Règim d'usos: determinacions bàsiques. Usos globals. Usos detallats. Usos provisionals. Usos fora d'ordenació. Usos permesos en edificis en situació de fora d'ordenació. Desenvolupament detallat dels usos en sòl urbà i sòl urbanitzable amb ordenació detallada.  
Tema 70. El Pla General de Gandia. Normes específiques de sòl urbanitzable. Sòl urbanitzable sectoritzat. Característiques. Planejament de desenvolupament: normativa aprovada. Estat de la tramitació del sòl urbanitzable municipal. Grau de consolidació.  
Tema 71. El Pla General de Gandia. Modificacions des de l'aprovació definitiva d'aquest. Modificacions de Pla General amb incidència en sòl urbà. Modificacions del Pla General amb incidència en el règim d'usos.  
Tema 72. El Pla General de Gandia. Regulació del sòl no urbanitzable. Condicions per a l'establiment d'usos i activitats. Vies pecuàries. Classificació dels camins.  
  
Gandia, 29 de març de 2011.- El secretari general: Lorenzo Pérez Sarrión.